Jou planeet, Mercurius, beweeg dié week jou teken binne, en dit kan ’n goeie uitwerking op alle gebiede van jou lewe hê.
Jy kan waarskynlik op ’n betrokke benadering en praktiese besluitneming staatmaak om sukses te behaal, of jy jou huis wil skoonmaak, jou lyf fiks en viets wil kry of vordering met jou beroepsdoelwitte wil maak.
Dit is ’n tyd waarin jy ’n geldmagneet kan wees deur voordelige transaksies en voorspoedige beleggings aan te trek of mense te ontmoet wat hul finansiële kennis deel.
Dit is moontlik dat die liefde jou soos ’n blits uit die bloute kan tref; verwag dus die onverwagte. As jy al jou sielsgenoot ontmoet het, is dit tyd om hom of haar op ’n eksotiese naweek weg te voer.
Die spraaksame Mercurius beweeg jou beroepshoroskoop binne, wat dit ’n goeie week maak om in jou beroepslewe te vorder.
Dit is ’n geskikte tyd vir besprekingsgroepe en vergaderings om menings uit te ruil of om vir slypskole en kursusse in te skryf om nuwe idees te kry.
Mercurius, die meester van die verstand, beweeg dié week ’n medegrondteken binne, wat jou taamlik op jou gemak in die akademiese omgewing kan laat voel.
Dit is die volmaakte tyd vir leer. Of jy nou wil studeer om jou loopbaan te bevorder of jou algemene kennis wil verbreed, dit is tyd om jou breinselle oefening te gee.
Dit is ’n goeie week om aan die gang te kom, of jy nou ’n nuwe projek by die werk wil begin, ’n ontwikkelingskema bekendstel of ’n navorsingsprogram op die been bring.
Dit behoort jou in die luim te plaas vir pret. Saam met jou vriende kuier, die tyd met ’n stokperdjie verwyl of gaan fliek, sal dalk hoër op die prioriteitslys wees as take en pligte.
As jy ’n tipiese Ram is, is jy waarskynlik ’n aktiewe en energieke mens, reg vir aksie. Maar dis ’n week waarin jy lusteloos en uitgeput kan voel.
Jou gesondheid is in elk geval nie piekfyn nie en dit kan daartoe aanleiding gee dat jy die pas ietwat moet verslap.
Gereelde oefening en ’n gebalanseerde dieet is sleutelvereistes vir optimale welstand, maar dit is ewe belangrik om genoeg tyd vir rus opsy te sit.
Liefde is in die lug. Jy is dalk ’n standvastige Bul, maar moenie verbaas wees as jy onverwags oorweldig word nie.
As jy reeds die liefde van jou lewe ontmoet het, is dit ’n geskikte tyd om te wys hoe jy hom of haar waardeer.
As jy graag ’n sielsgenoot wil hê om voor te sorg, geld nodig het om jou veilig en geborge te laat voel of ’n wegbreek na ’n buitelandse bestemming beplan, is dit ’n week om jou drome in doelwitte te omskep.
As jy iemand in die oog het, is dit die regte tyd om om hul hart mee te ding. Jy moet dalk die moed bymekaarskraap en jou bedoelings bekendmaak.